Hej Troels,

Kommentaren skulle vist have været "Added space..."?

Bemærk at der ikke er fuldstændig konsensus omkring hvorvidt der anvendes mellemrum eller ej i referencer til redningsnumre.

Jeg har også altid selv opfattet skiltene som havende mellemrum, men ved nærmere undersøgelse viser det sig at uagtet dette bliver der refereret til dem uden mellemrum i de officielle kilder både på [kortet på respektforvand.dk][1] og den officielle liste (som fås både som [WMS/WFS] [2] og [MS XLS][3]).

Derfor er der flere mappere der korrigerer og fjerner mellemrum i overensstemmelse med listen. Se f.eks [CS 62137505][4] og [CS 148671541][5].

Se også [Jørgen Elgaards valideringsværktøj missingObjectsDK][6] som kan [fremhæve uoverensstemmelser mellem listen og eksisterende/manglende access_points][7], hvorpå disse to "F 485" nu fremhæves som fejlende (rød) og den ene position for "F485" der eksisterer på listen lidt nord for den nordligste markeres som manglende (blå).
Der er i øvrigt mange steder hvor der fysisk står flere skilte med samme nummer (disse er markeret grønne), men på listen er der altid kun én registrering med én lokation (måske mødepunkt for udrykningskørsel, og øvrige skilte er for publikums opmærksomhed?).

Direkte import af listen er desværre ikke mulig da [datalicensen i så fald kræver at opdateringsdato fremgår på reproduktioner][8] hvilket selvsagt ikke kan garanteres med OSM-data under ODbL).

-- 
Hilsner,
Mikkel

[1]: https://respektforvand.dk/?filter=6#Find%20badested 
[2]: https://www.redningsnummer.dk/#korttjenester
[3]: https://www.redningsnummer.dk/#download
[4]: https://www.openstreetmap.org/changeset/62137505
[5]: https://www.openstreetmap.org/changeset/148671541
[6]: https://github.com/OSM-DK/missingObjectsDK
[7]: https://osm.elgaard.net/map.html?layers=missing_rescuenumbers;doubled_rescuenumbers;extra_rescuenumbers&pointColors=%2333f;%233f3;%23f33&titles=Mangler%20fra%20redningsnummer.dk;Dublerede%20redningsnumre;Forkerte%20redningsnumre&hideLayers=0;0;0;0&title=Manglende/forkerte%20redningsnummerskilte
[8]: https://www.redningsnummer.dk/#termsandconditions